
A kritikus lehűlési idő és a keménység összefüggése növelt folyáshatárú acéloknál

A gyártástechnológiából eredően a nagyszilárdságú acélok hegesztése a legfeljebb 360 MPa folyáshatárú acélokéhoz viszonyítva új szemléletet, és a megszokottól eltérő technológiai megoldásokat igényel. Ezek az acélok a hegeszthetőségük megtartása mellett, több szilárdságnövelő mechanizmust is alkalmazva, elérik az Rp0,2 = 1150 MPa folyáshatárt is.
A növelt folyáshatárú acélok hegesztésénél fontos az előmelegítési hőmérséklet pontos ismerete, ami a hőhatás övezetben megengedhető maximális keménységtől függ. A megengedett keménységet a hőhatás övezet alakváltozó képessége határozza meg, ez pedig a kritikus lehűlési idő függvénye. A megengedett keménység meghatározásához ismerni kell a kritikus lehűlési idő és a keménység összefüggését.
A dolgozatban ennek az összefüggésnek a meghatározását mutatjuk be négy különböző növelt folyáshatárú acéloknál, négy különböző lehűlési idő esetében. A különböző lehűlési időt a GLEEBLE 3800 típusú hő folyamat szimulátorral modellezték.
Az elvégzett több száz keménységmérés alapján kijelölhető adott keménységhez a kritikus lehűlési idő, amelynek alapján kidolgozhatjuk a megfelelő hegesztési munkarendet a hidegrepedések elkerülésére. A dolgozattal a növelt folyáshatárú acélok hőhatás övezetében megengedhető maximális keménység meghatározásához kívánunk segítséget nyújtani, amelynek meghatározása további kísérleteket igényel.



